পঞ্চি বোরা

পঞ্চি বোরা হলেন আসামের একজন ভারতীয় টেলিভিশন অভিনেত্রী এবং মডেল। তেলুগু চলচ্চিত্র জগতে কাজ করার পূর্বে তিনি কয়ামত এবং কিতনি মস্ত হ্যায় জিন্দেগী ধারাবাহিকের মূল চরিত্রে অভিনয় করেছেন। পঞ্চি বোরা ভারতের আসামের বাসিন্দা। তাঁর বাবা একজন অবসরপ্রাপ্ত সেনা কর্মকর্তা, যিনি অবসর গ্রহণের পরে পুনেতে বসবাস শুরু করেন। পঞ্চি শৈশবে আইনজীবী হতে চেয়েছিলেন এবং এর লক্ষ্যে পুনের আইএলএস আইন কলেজে ভর্তি হন। কলেজে অধ্য্যনের প্রথম বর্ষে তিনি বেশ কয়েকটি টেলিভিশন বিজ্ঞাপনে একজন মডেল হিসেবে কাজ করেছেন। পঞ্চি তাঁর মায়ের সাথে টাটা ইন্ডিকমের একটি বাণিজ্যিক বিজ্ঞাপনে কাজ করেছিলেন। অতঃপর তিনি ক্যাডবেরির বিজ্ঞাপনে মডেলিং করেছেন। বালাজী টেলিফিল্মের প্রধান একতা কাপুর তাঁর এই বিজ্ঞাপনটি দেখে তাঁকে এমটিভি ইন্ডিয়াতে প্রচারিত প্রথম টেলিভিশন ধারাবাহিক কিতনি মস্ত হ্যায় জিন্দেগী র জন্য অডিশন দিতে বলেছিলেন। তিনি এই টেলিভিশন ধারাবাহিকের অন্যতম প্রধান শীর্ষস্থানীয় চরিত্রে অনন্যা পুরী (যিনি একজন রেডিও জকি হিসেবে কাজ করেন) হিসেবে অভিনয় করেছেন। কিতনি মস্ত হ্যায় জিন্দেগী তে অভিনয় করার পর, তিনি অভিনয় জগৎ থেকে একটি ছোট বিরতি নিয়েছিলেন এবং স্নাতক শেষ করার সিদ্ধান্ত নিয়েছিলেন। তিনি আইন সংক্রান্ত পড়াশোনা ছেড়ে দিয়ে পুনের ফার্গুসন কলেজে ভর্তি হন, সেখানে তিনি স্নাতক ডিগ্রি অর্জন করেন। একতা কাপুর তারপরে আবার বালাজী টেলিফিল্মের টেলিভিশন ধারাবাহিক কয়ামত এর একটি চরিত্রে অভিনয়ের জন্য তাঁর সাথে যোগাযোগ করেছিলেন। বোরা বলেছিলেন যে প্রাথমিকভাবে তিনি এই চরিত্রে আগ্রহী ছিলেন না তবে একতা কাপুর তাঁর কাছে কাহিনীটি তুলে ধরার পরে তিনি এটিকে আকর্ষণীয় মনে করেন এবং এই চরিত্রে অভিনয়ের জন্য রাজি হয়ে যান। তিনি কয়ামত ধারাবাহিকে প্রাচী নামক কেন্দ্রীয় চরিত্রে অভিনয় করেছিলেন; এই চরিত্র সম্পর্কে বোরা বলেছিলেন যে, "চরিত্রটি একজন সরল, খুব লজ্জাবতী মেয়ের এবং এর সাথে আমি আমার পরিবারের মিল খুঁজে পাই"। তিনি আরও বলেন যে, "বাস্তব জীবনে এই চরিত্রটি আমার বিপরীত চরিত্র"। কয়ামতের পরে তিনি স্টার প্লাসে প্রচারিত জনপ্রিয় টেলিভিশন ধারাবাহিক বিড আই তে অভিনয় করেছেন। ২০১০ সালে, রাশিয়ায় থাকাকালীন, তিনি দ্য হিন্দু - দ্য ইন্ডিয়ান শীর্ষক ইংরেজি ভাষার রুশ টেলিভিশনের প্রযোজনায় তৈরিকৃত অনুষ্ঠানের প্রধান নারী চরিত্রে অভিনয়ের জন্য নির্বাচিত হন। তিনি এই ধারাবাহিকে মায়া নামে একটি ভারতীয় মেয়ে চরিত্রে অভিনয় করেছিলেন, যাকে তিনি "অত্যন্ত আধ্যাত্মিক" হিসাবে বর্ণনা করেছিলেন। এই চলচ্চিত্রের জন্য বোরা উত্তর ভারত এবং মস্কোর কিছু অংশে শুটিং করেছিলেন। ২০১২ সালে, তিনি গুমরাহ: এন্ড ইনোসেন্সে অভিনয় করেছেন, যেখানে তিনি একটি মজাদার প্রেমময় মেয়ে নীলমের চরিত্রে অভিনয় করেছিলেন, যে ডিজাইনার হওয়ার আকাঙ্ক্ষা করেছিল। ২০১১ সালে তেলুগু চলচ্চিত্র আকাশামে হাদ্দুতে অভিনয়ের মাধ্যমে তিনি পূর্ণ দৈর্ঘের চলচ্চিত্রে আত্মপ্রকাশ করেছিলেন। এই চলচ্চিত্রে তাঁর অভিনয় সম্পর্কে দ্য হিন্দু লিখেছে, "পঞ্চি বোরা খুব সুন্দরী এবং খুব সহজেই এই চরিত্রে নিজেকে মানিয়ে নিয়েছে"। তাঁর দ্বিতীয় চলচ্চিত্রটি উ কোদাথারা? উলিক্কি পাদাথারা?, এতে তিনি নন্দমুরি বালাকৃষ্ণের সাথে জুটি বেঁধেছিলেন। যামিনী চন্দ্রশেখর এ তিনি যামিনী (যিনি একজন প্রত্নতত্ত্বের ছাত্রী) নামক কেন্দ্রীয় চরিত্রে অভিনয় করেছিলেন। Nishant (২০০৭-০৮-০৮)। "Panchi, no time for love"। The Times of India। সংগ্রহের তারিখ ২০১৩-০৮-২৮।  "Metro Plus Visakhapatnam / Television : Twice lucky!"। The Hindu। ২০০৭-০২-১৭। ২০০৭-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।  "Panchi Bora is on cloud nine – Oneindia Entertainment"। Entertainment.oneindia.in। ২০০৮-১১-২৫। ২০১৪-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।  "rediff.com: When Ekta Kapoor tracked down Panchi Bora!"। Rediff.com। সংগ্রহের তারিখ ২০১৪-০৪-১৮।  "rediff.com: When Ekta Kapoor tracked down Panchi Bora!"। Rediff.com। সংগ্রহের তারিখ ২০১৪-০৪-১৮।  "Panchi flies to Moscow"। Hindustan Times। ২০১০-০১-১২। ২০১৪-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।  "Panchi Bora back with Gumrah – The Times of India"। The Times of India। ২০১২-০৫-২৮। সংগ্রহের তারিখ ২০১৪-০৪-১৮।  Y. Sunita Chowdhary (২০১১-০৯-১০)। "Aakasame Haddu – Love guru weaves the magic"। The Hindu। সংগ্রহের তারিখ ২০১৪-০৪-১৮।  "Actress Panchi Bora | Lakshmi Manchu"। CineGoer.com। ২০১১-১২-০৪। ২০১৪-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।  M. L. Narasimham (২০১৪-০২-০৮)। "Yamini Chandrasekhar: The mystery deepens"। The Hindu। সংগ্রহের তারিখ ২০১৪-০৪-১৮।  ইন্টারনেট মুভি ডেটাবেজে পঞ্চি বোরা (ইংরেজি)